EBBA Awards 2012 - Selah Sue - kuva Mike Breeuwer
Vuosittain jaettavien **EBBA-palkintojen (European Border Breakers Awards)** tarkoituksena on antaa tunnustusta kymmenelle artisti- tai yhtyetulokkaalle, jonka ensimmäinen kansainvälinen albumijulkaisu on menestynyt kuluneena vuonna myös esiintyjän kotimaan ulkopuolella. Adele, Tokio Hotel, The Baseballs, Zaz, Lykke Li, Milow, Katie Melua, Damien Rice, Caro Emerald, Stromae and Mumford & Sons.

Järjestäjä
----------

EBBA-palkinnon perustaja on Euroopan komissio ja se on Euroopan unionin laajuinen. Palkinnon saajat valitsee ja palkintotilaisuuden järjestää Noorderslag-säätiö, jonka tarkoituksena on edistää eurooppalaisen populaarimusiikin levitystä.

EBBA-palkintotilaisuus 2012 - Kaikki voittajat - kuva Mike Breeuwer

Yhteistyökumppanit
------------------

* European Broadcasting Union (EBU)
* ETEP-ohjelma (European Talent Exchange Program), jonka avulla on luotu eurooppalaisten rockfestivaalien verkosto ja tuetaan eurooppalaisten yhtyeiden mahdollisuuksia päästä esiintymään kotimaansa ulkopuolelle. ETEP myös jakaa medialle tietoa eurooppalaisista artistitulokkaista.

Voittajien valinta
------------------

EBBA-palkintoehdokkaat (artistit tai yhtyeet) valitaan seuraavin perustein:

* ensimmäisen kansainvälisen albumijulkaisun menestys kuluneena vuonna muissa EU-maissa kuin esiintyjän kotimaassa
* radiosoitto Euroopan yleisradioliittoon (EBU) kuuluvilla asemilla
* menestys ETEP-ohjelman piiriin kuuluvilla eurooppalaisilla festivaaleilla esiintyjän kotimaan ulkopuolella.

Yleisöpalkinto
--------------

Vuodesta 2010 lähtien yleisö on saanut valita EBBA-ehdokkaista nettiäänestyksessä suosikkinsa, joka siis saa EBBA-palkinnon lisäksi myös yleisöpalkinnon. Ensimmäisen yleisöpalkinnon sai belgialainen laulaja-lauluntekijä Milow. Vuonna 2011 yleisön suosikki oli saksalainen rock and roll -yhtye The Baseballs.

European Border Breakers Awards 2012 - Anna Calvi - kuva Mike Breeuwer

Palkintotilaisuus
-----------------

Vuodesta 2009 palkintotilaisuus on järjestetty tammikuussa Eurosonic Noorderslag -festivaalin yhteydessä Hollannin Groningenissa. Juontajana toimii brittiläinen muusikko ja tv-persoona Jools Holland. Palkinnon saajat esiintyvät sekä palkintogaalassa että itse festivaaleilla. Palkintogaalassa esiintyy tähtivieraina myös aiempia EBBA-voittajia. Tilaisuuden taltioivat Alankomaiden yleisradioyhtiöt NOS/NTR ja se esitetään Ned3-kanavan lisäksi monien muiden Euroopan maiden yleisradiokanavilla.

Taustaa
-------

EBBA-palkinto perustettiin vuonna 2004 Euroopan komission aloitteesta. Komissio haluaa edistää palkinnoilla eurooppalaisen populaarimusiikin kansainvälistä levitystä ja tuoda esiin Euroopan musiikin laajaa kirjoa. Palkintoja rahoitetaan EU:n kulttuuriohjelmasta, jolla halutaan tukea esiintyvien taiteilijoiden ja muiden kulttuurialan ammattilaisten kansainvälistä liikkuvuutta, kulttuuri- ja taidealan tuotannon kansainvälistä levitystä ja kulttuurienvälistä vuoropuhelua.

Katso myös
----------

* Luettelo EBBA-palkinnon saaneista

Lähteet
-------

1. ↑  "Winners of the 2011 European Border Breakers Awards", Subba-cultcha.com. Viitattu 19.9.2011
2. 1 2  "A guide to music festivals at home and in the EU" (Arkistoitu – Internet Archive), Talktoeu.ie. Viitattu 19.9.2011
3. ↑  "About Eurosonic Noorderslag", *Eurosonic-noorderslag.nl*. Viitattu 18.9.2011
4. 1 2  "EBBA Awards" (Arkistoitu – Internet Archive), *Eurosonic-noorderslag.nl*. Viitattu 19.9.2011
5. ↑  "European Talent Exchange Program" (Arkistoitu – Internet Archive), Etep.nl. Viitattu 19.9.2011
6. ↑  "Selection criteria" (Arkistoitu – Internet Archive), Europeanborderbreakersawards.eu. Viitattu 19.9.2011
7. 1 2 3  "European Union Award for Contemporary Music", Ec.europa.eu. Viitattu 19.9.2011
8. ↑  "Milow Wins First Public Choice At EBBA!", Encore.celebrityaccess.com. Viitattu 19.9.2011
9. ↑  "EBBA Awards: The Baseballs win Public Choice Award", Eurosonic-noorderslag.nl. Viitattu 12.1.2011
10. ↑  "Programma", Nps.nl. Viitattu 8.1.2011

Aiheesta muualla
----------------

* EBBA-palkinnon virallinen verkkosivusto (Arkistoitu – Internet Archive)
* Tietoa EBBA-palkinnoista Euroopan komission kulttuurisivustolla
* Eurosonic Noorderslag -festivaali